Oxu (dialoji mətn)

| ç |  | Doğru, yoxsa yanlış? 1. Troya müharibəsi yunanlarla troyalılar arasında baş vermişdir. 2. Paris məşhur yunan döyüşçüsü idi. 3. Odissey Troya atını düzəltməklə öz həmvətənlərinə xəyanət etdi. 4. Nifaq alması ilə bağlı hadisə Troya müharibəsindən əvvəl baş verib. 5. Troya müharibəsində yunanlar məğlub oldular.

2 | a |  | Siz mübahisəli məsələləri, fikir ayrılıqlarını necə həll edirsiniz? Troya müharibəsi: mif, yoxsa tarixi fakt? “Gənc tarixçilər” klubunun üzvləri Troya müharibəsi haqqında araşdırma aparmaq qərarına gəldilər. Araşdırmadan məlum oldu ki, bu hadisə ilə bağlı klub üzvlərinin fikirləri üst-üstə düşmür. Onlardan bəzisi iddia edir ki, Troya müharibəsi, sadəcə olaraq, şair və yazıçıların təxəyyülünün məhsuludur, tarixdə belə müharibə olmayıb. Ona görə də klub rəhbəri Sadiq müəllim bu mövzuda müzakirə keçirməyi təklif etdi.

| a |  | Mətni rollar üzrə oxuyun. Aşağıdakı təlimata nəzər yetirin. • Problemlə bağlı hər bir natiqin mövqeyini müəyyənləşdirməyə çalışın. • Müzakirə iştirakçılarının nitqə başlayarkən və nitqini bitirərkən işlətdikləri ifadələrə diqqət edin. • Məlumatlardan çıxış edərək müzakirə edilən problemlə bağlı öz mövqeyinizi müəyyənləşdirin. • Müzakirə iştirakçılarının natiqlik tərzi ilə bağlı qeydlər aparın. Müzakirə Moderator: Məlumdur ki, Troya müharibəsi tarixdə ən maraqlı və mübahisəli mövzulardan biridir. Bu gün biz bu mövzu ilə bağlı bəzi məqamlara aydınlıq gətirməyə çalışacağıq. Mən ilk sözü klubumuzun fəal üzvü Anar Cəfərova vermək istəyirəm. Anar: Təşəkkür edirəm, Sadiq müəllim. Sizin də qeyd etdiyiniz kimi, Troya müharibəsi mövzusu bu günə kimi bir çox tarixçilərin diqqət mərkəzindədir. Alimlərin yekdil fikrinə görə, bu müharibə Miladdan əvvəl XIII–XII əsrlərdə baş vermişdir. Troya müharibəsi təfərrüatı ilə Homerin məşhur “İliada” poemasında təsvir olunmuşdur...