Toğrul: Anar, sən heç “İliada”nı oxumusan?! Moderator: Toğrul, diskussiya qaydalarını pozduğuna görə sənə xəbərdarlıq edirəm. Deyəsən, Günay əlini qaldırıb. Buyur, Günay, səni eşidirik. Günay: Çox sağ olun. İcazənizlə, mən Anara bir sual vermək istəyirəm. Anar, Homer neçənci əsrdə yaşayıb? Anar: ... | Qlossari Moderator – müzakirə və ya debatı idarə edən şəxs, aparıcı. Opponent – müzakirə və ya debatda əks fikir söyləyən tərəf. Diskussiya – müəyyən problemin müzakirəsi

Nərmin: Miladdan əvvəl VIII-VII əsrlərdə. Necə ki?
Günay: Tamamilə doğrudur: Troya müharibəsindən 500 il sonra. Müharibə baş verdikdən 5 əsr sonra onun hansısa poemadakı təsvirinə necə inanmaq olar? Axı biz “Gənc tarixçilər” klubunun üzvləriyik, “Gənc ədəbiyyatçılar” yox!
Anar: Tarixi araşdırmalarda bəzən ədəbi qaynaqlara da müraciət olunur. Məgər biz Nizami Gəncəvinin “Xəmsə”sindən tarixi şəxsiyyətlər haqqında az məlumat alırıq?

Günay: Onda, bəlkə, deyəsən, “İliada”da hansı tarixi şəxsiyyətin adı çəkilir? Axilles, Paris, Hektor, Apollon, Aqamemnon, Odissey – bunlar hamısı mifoloji obrazlardır. Hələ mən demirəm ki, Homerin özünün tarixi şəxsiyyət olması şübhə altına alınır... Moderator: Buyur, Toğrul, sözünü deyə bilərsən. Toğrul: Anar deyir ki, “İliada”da müharibə təfərrüatı ilə təsvir olunub. Miflərə görə, Troya müharibəsi 10 il davam edib. “İliada”da isə bu müharibənin yalnız son iki ayı təsvir olunub. Moderator: Anar, Nərmin, mövqeyinizi əsaslandırmaq üçün başqa hansı arqumentləriniz var? |

| Nərmin: Sadiq müəllim, mən opponentlərimizin əks-arqumentlərini qəbul edirəm. Amma nəzərə almaq lazımdır ki, “İliada” dünyaca məşhur əsərdir. Ona görə də burada bəhs olunan Troya müharibəsi tarixçilərin diqqətini çəkdi. Məncə, Anar Homerin əsərinə istinad edərkən bu məqamı vurğulamaq istəyirdi. 1873-cü ildə alman arxeoloqu Henri Şliman indiki Türkiyə ərazisində, Çanaqqala yaxınlığında Troya şəhərinin qalıqlarını aşkar etdi. Bu, dünya tarixində ən böyük arxeoloji kəşflərdən biri sayılır. Bundan sonra Troya müharibəsinin mif olması barədə fikirlər alt-üst oldu. Şəhərin qalıqları arasında “Priamın xəzinəsi” adlanan xeyli miqdarda qədim əşya tapıldı. Bu həmin Priamdır ki, Troyanın çarı, müharibəyə səbəb olmuş Parisin atası olub. Moderator: Məncə, çox tutarlı arqumentdir. Arxeoloji faktlar təkzibə yer qoymur. Hə, Toğrul, sən necə düşünürsən?