Dil qaydaları

| Söz ortasında yanaşı gələn samitlərin deyilişi və yazılışı

4 | a |  | Hansı sözdə nöqtələrin yerinə “n”, hansında “m” hərfi yazılmalıdır? şə...bə ko...bayn

Yadda saxla | “b”, “m” samitlərindən əvvəl gələn "n" samitinin tələffüzü

Söz ortasında “n” samiti “b”, “m” samitlərindən əvvəl gəldikdə [m] kimi tələffüz olunur. Məsələn: sünbül [sümbül], sönməz [sömməz].

| b |  | Dördündən biri səhv yazılmışdır:
a. tənbəl a. bomba a. konbinat | b. zəmbil b. simfoniya b çərşənbə | c. lampa c. gümbəz c. qumbara | d. hambal d. pambıq d. mənbə

Yadda saxla | Qoşa “yy” ilə yazılan sözlərin tələffüzü

Qoşa “yy” ilə yazılan sözlərin əksəriyyəti bir “y” ilə tələffüz edilir.
Ərəb-fars mənşəli sözlərdə -iyyat, -iyyət, -iyyə şəkilçilərindəki “yy” samitləri [y] kimi tələffüz olunur. Məsələn: ədəbiyyat [ədəbiyat], davamiyyət[davamiyət], nəzəriyyə [nəzəriyə].
Bəzi söz köklərindəki qoşa “yy” isə yazıldığı kimi tələffüz olunur. Məsələn: niyyət [niyyət], səyyah [səyyah].
Bəzi sözlər isə tək “y” ilə yazılır və tələffüz edilir.
Məsələn: təhkiyə [təhgiyə], ehtiyat [ehdiyat].

| c |  | Uyğun nöqtələrin yerinə “yy” və yaxud “y” yazaraq sözləri tamamlayın. Sözləri cədvəl üzrə qruplaşdırın. tərbi...ə, sani...ə, qabili...ət, hima...ə, şəxsi...ət, təxə...ül, məsuli...ət, tövsi...ə, xeyri...ə, müə...ən, təxli...ə, sə...ar, qafi...ə
Qoşa “yy” ilə yazılır, bir [y] ilə tələffüz edilir. | Qoşa “yy” ilə yazılır, qoşa [yy] ilə tələffüz edilir. | Bir “y” ilə yazılır, bir [y] ilə tələffüz edilir.

| ç |  | Cümlələrdə səhv yazılmış sözləri müəyyən edib orfoqrafik normalara uyğun yazın. 1. Əkinçi saxladığı toxumluq buğdanı ambara yığdı. 2. Komandir kəşfiyata gedəcəklərini xəbər verdi. 3. Qardaşımla mən anama ad günü hədiyəsi seçdik.