Dil qaydaları

| Sözün başlanğıc forması

4 | a |  | Döyüşçülərimizin sözünü kök və şəkilçiyə ayırın. Bu sözə neçə şəkilçi artırılıb? Onların leksik, yoxsa qrammatik şəkilçi olduğunu müəyyənləşdirin. Sizcə, bu sözün mənasını öyrənmək üçün lüğətdə hansı sözü axtarmalıyıq: döy, döyüş, döyüşçü, döyüşçülər, döyüşçülərimiz, döyüşçülərimizin?

Yadda saxla
Sözə müxtəlif leksik və qrammatik şəkilçilər artırıla bilər. Adətən, leksik şəkilçilər əvvəl, qrammatik şəkilçilər sonra gəlir. Sözün başlanğıc forması onun qrammatik şəkilçiyə qədər olan hissəsidir.
Sadə sözlərdə başlanğıc forma sözün kökü ilə üst-üstə düşür.
Lüğətlərdə sözlər başlanğıc formada olur. Yalnız feillər məsdər şəkilçisi ilə verilir.

| b |  | Sözlərin başlanğıc formasını müəyyən edin. güllükdə, yoldaşlar, sürücünündür, xəbərlərdən, solğundur, qazancımız, işıqlıdır, məktəblilərimiz, çəmənlikdədir

| c |  | Nümunəyə uyğun olaraq cədvəli tamamlayın. odunçuların, cəsarətlidir, üzümçülükdən, seçicilərimiz
söz | kökü | başlanğıc forması | leksik şəkilçilər | qrammatik şəkilçilər
odunçuların | odun | odunçu | -çu | -lar, -ın

Yadda saxla
Düzəltmə sözlər söz kökündən və ya başqa bir düzəltmə sözdən yarana bilər.
çəki – feildən düzəlmiş isimdir: çək-i
çəkisiz – isimdən düzəlmiş sifətdir: çəki-siz
çəkisizlik – sifətdən düzəlmiş isimdir: çəkisiz-lik
Beləliklə, çəkisizlik sözünün kökü feildir, lakin bu söz sifətdən yaranmışdır.

| ç |  | Qaydada verilmiş nümunəyə baxaraq yazıçılıq, kitabxanaçı, qanuniləş(mək) sözlərini təhlil edin.