Oxu (bədii mətn)

| – Yeldırin, tez itin sahibini tap və yanıma gətir. İti isə bir yerə bağlayın. Çox güman, quduzdur. İzdihamın içindən kimsə qışqırdı: – Deyəsən, it general Jiqalovundur. Oçumelov duruxdu: – Yeldırin, paltomu çıxarmağa kömək elə. Hava çox istidir. – Oçumelov Xryukinə dedi: – Burada nə isə anlaşılmazlıq var. İt sənin barmağını necə dişləyə bilər axı? Bəlkə, sənin

barmağına mismar batıb, amma itin üstünə atırsan?

Camaatın arasından bir nəfər dilləndi:

– Xryukin yalan deyir. O özü qəsdən itin quyruğunu tapdaladı.

– Cəfəngiyyatdır! Cənab müfəttiş ağıllı adamdır. Kimin yalan, kimin düz danışdığını o aydınlaşdıracaq. Əgər mən yalan danışıramsa, məhkəmə qarşısında öz cəzamı alaram, – Xryukin hiddətlə həmin şəxsə cavab verdi. – Kəs səsini! – Oçumelov qışqırdı. – Cənab müfəttiş, məncə, bu it generalın deyil. Onun bütün itləri ov itidir, – deyə polis itə diqqətlə baxdı. – Mən də generalın itlərinin cins olduğunu bilirdim. Bu isə zavallı küçə itidir. Düzdür, belə küçə itlərinin taleyi haqqında düşünərkən adam dəhşətə gəlir. Amma buna baxmayaraq, Xryukin yaralanıb və bu it cəzalanacaq. – Bəlkə, generalın itidir? Üzərində yazmayıblar ki. Elə bil generalın həyətində buna bənzər bir it görmüşdüm, – deyə polis mızıldandı. – Məncə də, bu it general Jiqalovundur, – izdihamdan bir səs eşidildi. |

– Yeldırin, külək gücləndi, elə bil üşüyürəm, paltomu ver, – deyə Oçumelov pıçıldadı.

Yeldırin Oçumelova paltosunu geyinməyə kömək etdi.

– Yeldırin, bu itin generalın olub-olmadığını dəqiqləşdir.

– Odur, generalın aşpazı gəlir. Ondan soruşaq. – Salam Proxor, bu it generalındır? – Yeldırin itə işarə edərək soruşdu. – Xeyr, generalın belə bir iti yoxdur. – Boş-boşuna vaxtımızı itiririk. Əgər adi bir küçə itidirsə, məhv edin getsin, – deyə Oçumelov əmr etdi. | Söz boğçası • müfəttiş • izdiham • zərgər • quduz • cəfəngiyyat

– İt bizim yox, generalın qardaşınındır, – deyə aşpaz dilləndi.