Danışma • Oxu

| d |  | “Şeyx Səfi məqbərəsi necə talan olundu?” mətnindən kitabxana ilə bağlı hissələri seçərək aşağıda verilmiş plan əsasında müstəqil mətn şəklində nəql edin. 1. Giriş. Şeyx Səfi məqbərəsinin yaranması 2. Şeyx Səfi kitabxanası Şah İsmayılın hakimiyyət dövründə 3. Şeyx Səfi kitabxanası XIX əsrin əvvəllərində 4. Rusların kitabxananı ələ keçirmək planı 5. Din xadimlərinin tamahkarlığı 6. Kitabxananın aqibəti 7. Mətnin əsas ideyası. Müəllifin oxucuya çatdırmaq istədiyi fikir

| e |  | “Şeyx Səfi məqbərəsi necə talan olundu?” mətnindən Şeyx Səfi xalçası ilə bağlı məlumatları seçərək yuxarıdakı nümunə əsasında qruplaşdırın.

3 | a |  | “İtə ataram, yada satmaram” mətninin ilk abzasını oxuyun. Bu hissədə təsvir olunanları təsəvvürünüzdə canlandırın.

Sərin bir payız səhəri idi. Səhər də demək olmazdı, çünki hələ tamam işıqlaşmamış, hava açılmamışdı. Bu ala-qaranlıqda şəhərə doğru gedən əyri-üyrü palçıqlı yol camaatla dolu idi. Adamlar şəhərə həftəbazarına gedirdilər. Kimi qabağına qatdığı sağmal inəyi, kimi qoyun-quzusunu haylayıb satmağa aparırdı. Uzaq kəndlərin hansındansa bir kişi eşşək üstündə bəkməz gətirirdi. Piyadaların bəzisi çiynində boğça, bəzisi qoltuğunda heybə, bəzisi dalında bir şələ odun aparırdı. Cavan bir gəlin boğazından kəsib yığdığı yumurtalarla dolu səbəti bala kimi bağrına basaraq ehtiyatla, başıaşağı yeriyirdi. Qoca, enlikürək, qarasaqqal kişi qoltuğunda xoruz, əlində bir torba zoğal qurusu asta-asta addımlayırdı. Mir Cəlal Paşayev |  | Diqqət et Bədii əsərdə müəllif hər hansı varlıq, hadisə haqqında oxucuda dolğun təəssürat yaratmaq üçün bəzən təsvirlərdən istifadə edir. Peyzaj, bədii portret təsvir üzərində qurulan mətnlərdir. Bədii təsvir vasitəsilə obrazın yalnız zahiri görünüşü deyil, həm də onun daxili aləmi, ruhi vəziyyəti əks etdirilir. Söz boğçası • həftəbazarı • haylamaq • boğazından kəsmək • bəkməz

| b |  | Hadisə nə vaxt və harada baş verir?

| c |  | Mətndən qeydlər götürün və açar sözlərin sırasını davam etdirin. • səhər, ala-qaranlıq • həftəbazarı • palçıqlı yol • inək, qoyun-quzu...

| ç |  | Qeydlərinizə əsasən sübut edin ki, bazara gedənlər ehtiyac içində olan insanlardır.