Dil qaydaları

| Samitlərin tələffüzü

4 | a |  | Cədvəldə boşluqlara uyğun gələn samitləri müəyyən edin.
Cingiltili samitlər | [b] [...] [...] [g] [ğ] [...] [q] [l] [m] [n] [r] [...] [...] [y] [...]
Kar samitlər | [p] [ç] [t] [...] [...] [ş] [...] [...] [...] [...] [...] [f] [h] [...] [s]

Yadda saxla | Söz sonunda cingiltili samitlərin yazılışı və tələffüzü

Kar və cingiltili samit cütlərinin tələffüzü oxşar olur. Buna görə də bir çox samitlərin deyilişi və yazılışı fərqlənir.
Söz sonunda b, c, d, g samitlərinin tələffüzü:

Söz tək işlənərsə, sözdən sonra samitlə başlayan şəkilçi və ya söz gələrsə: | Sözdən sonra saitlə başlayan şəkilçi və ya söz gələrsə:
kitab [kitap], kitabda [kitapda], kitab nəşri [kitap] | kitabın [kitabın], kitab almaq [kitab]

| b |  | Altından xətt çəkilmiş sözlərə diqqət edin. Hər sırada son samiti fərqli tələffüz olunan sözü seçin.
a. mərd adam a. pələng ovu a. cavab vermək | b. dərd çəkmək b. gənc oğlan b. gülab ətri | c. dörd alma c. ahəng qanunu c. xarab olmaq

Yadda saxla | Qoşasamitli sözlərin yazılışı və tələffüzü

Söz ortasında yanaşı işlənən kar samitlərin ikincisi k, t, p, f olduqda bu samitlər cingiltili tələffüz olunur. Məsələn: əlbəttə [əlbətdə], isti [isdi], hoppanmaq [hopbammax], töhfə [töhvə].
Söz ortasında qq samitlərindən birincisi kar tələffüz olunur: doqquz [dok'quz].
Fars mənşəli -kar, -keş şəkilçiləri yazıldığı kimi tələffüz olunur: sənətkar [sənətkar].

| c |  | Nöqtələrin yerinə uyğun gələn hərfi müəyyən edin. ix...ira (t, d), mürək...b (k, g), tap...ıltı (p, b), tüs...ü (t, d), hət...a (t, d), sək...iz (k, g)

| ç |  | Sözləri orfoqrafik normalara uyğun yazın. [itgi], [mütəkgə], [tak'qıltı], [təşəkgür], [asda], [gupbultu], [asvalt]

| d |  | Hansı sözdə k samiti cingiltili tələffüz olunmur? a. məskən b. təşkilat c. zəhmətkeş