Dil qaydaları

| Saitlərin uzun tələffüzü

4 | a |  | İzahları verilmiş sözləri oxuyun. Sözlərin ilk hecasındakı “ə” saitinin tələffüzünü müqayisə edin. mədə – insanda və heyvanlarda həzm orqanı mədən – faydalı qazıntıların çox olduğu yer mədəni – mədəniyyəti yüksək olan

Yadda saxla
Bəzi ərəb-fars mənşəli sözlərin tərkibindəki saitlərdən biri digərlərinə nisbətən uzun tələffüz olunur. Transkripsiyada bunu göstərmək üçün saitdən sonra qoşa nöqtə yazılır: Məsələn: alim [a:lim], məna [mə:na].

| b |  | Sözlərdə uzun tələffüz edilən saiti müəyyənləşdirin. Nizami, mötərizə, elan, tətil, xəzinə, nümunə, zabit

| c |  | Hansı cümlədə “nərə” sözünün ilk saiti uzun tələffüz olunur? 1. Koroğlu bir dəli nərə çəkdi, dağ-daş titrədi. 2. Dünya sularında olan nərə balıqlarının 80%-i Xəzər dənizində yaşayır.

| ç |  | “Saat” sözünün tələffüzü zamanı neçə “a” səsi eşidirsiniz?

Yadda saxla
Sözlərdə eynicinsli qoşa saitlər bir uzun sait kimi tələffüz olunur.
Məsələn: bədii [bədi:].

| d |  | Sözləri orfoqrafik normalara uyğun yazın. [ma:ş], [təbi:], [cama:t], [mətbə:], [inşa:t]

| e |  | Sözləri orfoqrafik normalara uyğun yazın. [ta:rix], [tə:ssüf], [tə:mir], [ma:rif], [mənfə:t]

| ə |  | Cümlələrdə səhv yazılmış sözləri müəyyən edib düzgün yazın. 1. Uşağın cavabı onu çox təccübləndirmişdi. 2. Müəllim tarixi abidələr haqqında məəruzə hazırlamağı tapşırmışdı. 3. İnşatçılar yeni binanın tikintisinə başladılar.