Oxuyub-qavrama • Söz ehtiyatı

– Deməli, bu, cənabımızın qardaşının itidir. Buna çox şad oldum. Gözəl və xoş bir itdir. Sadəcə, bir nəfərin barmağını azacıq dişləyib, – deyə Oçumelov gülməyə başladı.

Aşpaz it ilə birlikdə oradan uzaqlaşdı. Camaat Xryukinə istehza edirdi. Oçumelov hirslə: "Bunun əvəzini səndən çıxacağam", – deyə Xryukini acıladı.

Anton Çexov

| Söz ehtiyatı

| c |  | Verilmiş izahlara əsasən “riyakar” sözünün mənasını müəyyənləşdirin. riya – ikiüzlülük -kar – sözlərə qoşularaq hər hansı peşə sahibi və ya keyfiyyət mənası əmələ gətirən şəkilçi. Məsələn: sənətkar, davakar.

| Düşün və cavab ver

2 | a |  | “Buqələmun” sözünün lüğətdəki izahlarını oxuyun, həqiqi və məcazi mənalarını fərqləndirin. • Sizcə, müəllif əsəri “Buqələmun” adlandırarkən bu sözün həqiqi, yoxsa məcazi mənasını nəzərdə tutub? Hekayənin adını əsas obrazın xarakteri ilə əlaqələndirməklə cavabınızı əsaslandırın.

| b |  | Mətndə Oçumelovun bir neçə dəfə paltosunu soyunub-geyindiyi təsvir edilir. Nə üçün müəllif əsas obrazın bu hərəkətlərini oxucunun diqqətinə çatdırır?
| c |  | Mətndən müvafiq epizodları nəql etməklə Oçumelovun xarakterindəki digər xüsusiyyətlər haqqında danışın. riyakar, yaltaq, kobud, qəddar, qorxaq, ədalətsiz

| ç |  | Sualları cavablandırmaqla “Buqələmun” hekayəsinin struktur elementləri haqqında danışın. • Mətnin ekspozisiya hissəsində hansı məlumatlar verilib? • Hansı hadisə ilə konflikt yaranır? • Hansı hadisələr konflikti kulminasiya nöqtəsinə çatdırır?