Yazı

| Yazı

4 | a |  | “Fironlar və ehramlar” mətninin məzmununa uyğun olan cavabları seçin. Mətnin sonuncu hissəsində müəllif “fironların lənəti” ilə bağlı: a faktlara münasibət bildirir; b faktları təkzib edir; c məlumatları sadalayır; d məlumatların mənbəyini göstərir; e fikirləri müxtəlif arqumentlərlə əsaslandırır. • Mətnə istinad etməklə cavabınızı əsaslandırın. |

| b |  | Cədvəldə verilmiş fikirlərə əsasən arqumentativ mətn yazın.
“Fironlar və ehramlar” mətnindən mülahizələr | Mülahizələri təkzib edən arqumentlər
1. Deyilənə görə, arxeoloji araşdırma zamanı arxeoloq Hovard Karter naməlum xəstəlikdən vəfat edir. | Ensiklopediyalarda deyilir ki, Hovard Karter Tutanxamonun qəbri açılandan 16 il sonra ürək çatışmazlığından vəfat edib.
2. Deyilənə görə, Tutanxamonun qəbrini açanda arxeoloqlar ehramın divarında belə yazı aşkar ediblər: “Fironun rahatlığını heç kim poza bilməz”. | Tutanxamon ehramında Anubisin heykəli altında belə yazı var: “Mən burada gözlərini əbədi yumanların yuxusunu qorumaq üçün dayanmışam”. Bu yazının təsvirinə bir çox elmi kitablarda rast gəlmək olar.
3. Tutanxamonun qəbrinin açılmasında iştirak edənlərin çoxu tezliklə naməlum səbəblərdən vəfat edib. | Araşdırmalar göstərir ki, qəbrin açılmasında iştirak edən tədqiqatçıların əksəriyyəti 70 ildən çox yaşamış və müxtəlif səbəblərdən vəfat etmişlər.

Təlimat
Arqumentativ mətn yazarkən qəbul edilməyən fikirlərə “yanlışdır”, “düzgün deyil” kimi ifadələrlə münasibət bildirmək məqbul deyil. “Bu faktlar inandırıcı deyil” kimi ifadələr daha uğurludur.

| c |  | Siz ümumi tarix fənnində Qədim Misir dövlətinin tarixi ilə bağlı məlumatlar almısınız. Bu fəsildə oxuduğunuz və dinlədiyiniz mətnləri tarix dərsliyindəki mətnlərlə müqayisə edin. Hansı mətnlər yalnız informativ xarakterlidir?