Dil qaydaları

| Sözlərdə saitlərin deyilişi və yazılış: səsdüşümü, səsartımı

4 | a |  | Sözləri kök və şəkilçiyə ayırın. 2-ci sətirdə sözlərin kökündə hansı dəyişiklik baş verib?
sinifdə sinfin | sinifdən sinfə | siniflər sinfi

Yadda saxla | İkihecalı sözlərdə ikinci saitin düşməsi

Bəzi ikihecalı sözlərə saitlə başlayan hal və mənsubiyyət şəkilçisi qoşulduqda
ikinci hecadakı qapalı sait düşür. Məsələn: şəkil – onun şəkl i, şəkl in çərçivəsi.

Həm mənsubiyyət, həm də hal şəkilçisi qoşulduqda düşür. | Yalnız mənsubiyyət şəkilçisi qoşulduqda düşür.
isim, cisim, fəsil, nəsil, şəkil, ömür, sinif, sətir, səbir, ətir, xeyir, zehin, eyib və s. | ağıl, alın, ağız, beyin, burun, boyun, çiyin, qarın, əyin, oğul, ovuc, könül, qayın, qoyun (qucaq)
onun sinfi, sinfin qapısı | onun ağlı, ağılın gücü

| b |  | İkinci hecasında saiti düşən sözləri müəyyən edin. Bu sözlərə hansı şəkilçi artırılıb: mənsubiyyət, yoxsa hal? 1. İsmin altı halı var. 2. Bəzi nadir heyvanların nəsli kəsilib. 3. Pis olmasa, yaxşının qədri bilinməz. 4. Könlüm quşu qanad çalmaz sənsiz bir an, Azərbaycan! (M.Şəhriyar)

Yadda saxla | Mürəkkəb sözlərdə səsdüşümü

Bəzi mürəkkəb sözlərin tələffüzündə birinci sözün son saiti düşür.
Məsələn: əmioğlu [əmoğlu].

| c |  | Uyğunluğu müəyyən edin və mürəkkəb sözlər düzəldib yazın. Sözlərdə qoşa saitlərin altından xətt çəkin.
1. əli 2. bacı 3. üzü | a. oğlu b. ağ c. açıq

Yadda saxla | Qoşasaitli sözlərdə səsartımı

Bəzi qoşasaitli sözlərin tələffüzü zamanı saitlərin arasına [y] samiti əlavə olunur.
Məsələn: radio [radiyo].

| ç |  | Sözlərdən biri səhv yazılıb:
a. nümayiş | b. ideya | c. mayili | d. riayət