Ümumiləşdirici tapşırıqlar

1 |  | Fərqləndirilmiş sözlərin qrammatik mənasını müəyyən edin. 1. a. Sağ tərəf sakinlərin istirahət yeridir. b. Fəhlələr idarəyə tərəf yollandılar. 2. a. Tək əldən səs çıxmaz. b. O, sevincdən quştək uçurdu. 3. a. Toydan sonra nağara... b. Əvvəl düşün, sonra danış. 4. a. Çayın üzü güzgü kimi parıldayırdı. b. Kimi süfrələri bəzəyir, kimi qabları daşıyırdı.

2 |  | Nöqtələrin yerinə uyğun qoşmalar əlavə edərək cümlələri köçürün. Artırdığınız qoşmaların yaratdığı məna çalarını müəyyən edin. 1. Hamı heyrətlə yola ... baxırdı. 2. Soyuq olduğuna ... qalın paltar geyindik. 3. Çıxış ... direktora söz verildi. 4. Sinif iclası saat ikiyə ... davam etdi. 5. Küçənin o biri başına ... kiçik bayraqlar asılmışdı. 6. Hamıdan ... sən gəldin.

3 |  | Cümlələrdə işlənmiş bağlayıcılarla onların yaratdığı məna əlaqəsini uyğunlaşdırın.
1. Dəniz gah kükrəyib daşır, gah da sakitləşirdi. 2. Əgər məsələ həllində çətinlik çəksən, kömək edərəm. 3. Göy guruldadı və leysan yağmağa başladı. 4. Çox yorulmuşduq, lakin dağılışmaq istəmirdik. 5. Heç kim dillənmirdi, çünki onun söhbəti çox maraqlı idi. | a. birləşdirmə b. qarşılaşdırma c. səbəb c. şərt d. bölüşdürmə

4 |  | Cümlələrdə işlənmiş qoşma və bağlayıcıları cədvəl üzrə qruplaşdırın. 1. Sinoptiklərin məlumatında deyilirdi ki, külək səhərəcən davam edəcək. 2. Tətildən əvvəl xeyli kitab aldım, çünki boş vaxtlarımda mütaliə etmək istəyirəm. 3. Rejissordan savayı bütün aktyorlar və yaradıcı heyət səhnədə idi. 4. Sənan da bacısıtək rəsm çəkməyi sevirdi, ona görə də anası ona boya aldı. 5. Müəllim Əsmər haqqında xoş sözlər dedi və təşəkkürnaməni ona təqdim etdi.

qoşma | qoşmanın yaratdığı məna çaları | bağlayıcı | bağlayıcının yaratdığı məna əlaqəsi