Oxuyub-qavrama • Söz ehtiyatı

Biz üçlükdə bağdan çıxanda mayor əlini uşağa uzadıb:

– Afərin, yoldaş çavuş, – dedi, – səndən əsl hərbçi çıxacaq.

Sonra o, əlini alnına apararaq hər ikimizlə hərbçisayağı sağollaşıb getdi.

Mən uşaqdan soruşdum:

– Bəlkə, səni evinizə qədər ötürüm? Artıq qaranlıq düşüb.

– Çox sağ olun. Mən yaxında yaşayıram. Həm də heç qorxmuram.

Mən onun balaca, çilli burnuna baxdım və düşündüm ki, belə sözübütöv bir oğlan heç bir təhlükədən qorxmaz. Böyüyəndə isə... Hələ məlum deyil, böyüyəndə o kim olacaq, amma əminəm ki, əsl insan olacaq.

L.Panteleyevin hekayəsi əsasında işlənmişdir.

| Söz ehtiyatı

| c |  | Mətnə istinad etməklə hərbi rütbələri kiçikdən böyüyə ardıcıllıqla düzün və aid olduğu obrazı müəyyən edin. marşal, çavuş, mayor

| ç |  | Sözün izahını oxuyun. Bu sözü hansı obraza aid etmək olar? humanist – insanpərvər, insan ləyaqətinə dəyər verən adam

| Düşün və cavab ver

2 | a |  | Müəllif mətndə uşağın hansı xüsusiyyətini vurğulamaq istəyib? Cavabınızı əsaslandırın. a. sadəlövhlüyünü b. məsuliyyətini c. tərsliyini d. cəsarətini

| b |  | Mətndə göy rənglə verilmiş hissəni oxuyun. Obrazın düşüncələrini aşağıda verilmiş variantla müqayisə edin. Mən duruxdum: “Uşağa bax ha! Necə də sadəlövhdür! İndi mən nə edim? Axı onu burada tək buraxmaq olmaz. Gərək gedim, bir zabit tapım”. • Hansı variantı daha çox bəyəndiniz? Seçiminizi əsaslandırın.

| c |  | Sizcə, oğlana kömək etmək istəyən şəxs zabit axtararkən uşaq nə haqda düşünürdü? Nə üçün əsərdə bu barədə məlumat yoxdur? Mətn uşağın dilindən nəql olunsaydı, onun düşüncələri necə əks olunardı?

| ç |  | Təhkiyəçini dəyişməklə mətni nəql edin. Nümunə Mən parkda gəzirdim. Bir neçə oğlan mənə yanaşıb dava-dava oynamağı təklif etdi... |  | Xatırla Əsərdəki hadisələri nəql edən şəxs təhkiyəçi adlanır. Təhkiyəçi müəllif (III şəxs) və ya obrazlardan biri (I şəxs) ola bilər.