İZAHLI SÖZLÜK
İxtisarlar: is. – isim; sif. – sifət; z. – zərf, f. – feil, fr. – frazeoloji birləşmə

alay is. – diviziya tərkibinə daxil olan qoşun vahidi. alicənablıq is. – nəciblik, mərdlik, səxavət. arxeologiya is. – maddi mənbələr əsasında bəşəriyyətin tarixi keçmişini öyrənən elm. bəkməz is. – bəzi şirin meyvələrin suyundan çəkilən şirə; doşab. blokada is. – bir dövləti və ya şəhəri siyasi və iqtisadi cəhətdən dünyadan təcridetmə. boğazından kəsmək fr. – başqasına yardım etmək məqsədilə özünə korluq vermək, yemək-içməyə qənaət etmək. bürmələmək f. – lülə şəklində sarımaq; sarıyıb örtmək. canfəşanlıq is. – həddindən artıq və ya yersiz can yandırma, səy göstərmə. cəfəngiyyat is. – boş, mənasız, dəyərsiz sözlər. cənazə is. – kəfənə tutulmuş ölü; meyit; tabut. delta is. – çayların mənsəb hissəsində, dənizə töküldüyü yerdə çöküntülərdən ibarət sahə, düzənlik. donanma is. – vahid komandanlıq tərəfindən idarə olunan hərb və ya ticarət gəmilərinin hamısı. duruxmaq f. – çaşmaq, özünü itirmək, tutulmaq. düha is. – insan zəkasının, istedadının ən yüksək zirvəsi; dahilik. ehram is. – Qədim Misirdə fironların nəhəng məqbərəsi, sərdabəsi; piramida. ekspedisiya is. – müəyyən məqsəd üçün edilən səyahət, səfər. elmi dairə – elmi mühit, alimlərdən ibarət cəmiyyət, təbəqə. əyalət is. – ölkənin mərkəzdən uzaqda yerləşən inzibati rayonu; vilayət, mahal. farağat sif. – hərəkətsiz, düz. günlük is. – baş geyimlərinin qabaq tərəfinə tikilən yarımdairəvi dəri, karton və s. parçası. haylamaq f. – səsləmək, çağırmaq. həftəbazarı is. – həftədə bir dəfə (əsasən, bazar günü) düzəldilən bazar, alış-veriş. |  | xış is. – yer şumlamaq üçün ibtidai kənd təsərrüfatı aləti. iddia etmək f. – fikir irəli sürmək; tələb etmək, istəmək. istehkam is. – düşməndən qorunmaq məqsədilə düzəldilən müdafiə tikilisi: qala, divar və s. izdiham is. – böyük insan kütləsi, qələbəlik, tünlük, basırıq. kəsb etmək f. – qazanmaq, əldə etmək (məna, məzmun haqqında). kirkirə is. – əldəyirmanı. kolleksioner is. – müəyyən növ əşyalar: sənət əsərləri, markalar və s. toplayan adam. komendant is. – qalada, yaxud istehkam halına salınmış rayonda yerləşən qoşunların başçısı. kurqan is. – qədim məzarların üzərində süni təpəcik; yarımkürə formalı qəbirüstü abidə. külçəbasan is. – külçəyə naxışlar vurmaq üçün saxsı alət, möhür. qamət is. – boy-buxun, qədd. qarovulçu is. – keşikçi, gözətçi. qənimət is. – müharibədə düşməndən alınan hər hansı əşya. qərargah is. – qoşunları idarə edən orqan. quduz – quduzluq (ağır yoluxucu xəstəlik) xəstəliyinə tutulmuş; qudurmuş. linqvist is. – dilin qanunauyğunluqlarını öyrənən alim; dilçi. lyö is. – Fransada təqribən 4,5 km-ə bərabər qədim uzunluq ölçüsü. mahiyyət is. – əsas məzmun, məna, məğz. marşal is. – bəzi ölkələrin ordularında yüksək hərbi ad və ya rütbə. meriya is. – icra hakimiyyəti, bələdiyyə şurası. mil is. – müxtəlif işlərdə istifadə edilən nazik metal çubuq. miniatür is. – qədim əlyazma kitablarda zərif işlənmiş kiçik rəsm.