| Qədim dünya: tarix və miflər

1-ci fəsil |  | 1 | a |  | Sizcə, sual işarəsinin yerində hansı ölkənin adı yazılmalıdır?

Fironlar və ehramlar

Misir ehramları dünyanın ən sirli abidələrindən hesab olunur. Onlara Misirin müxtəlif yerlərində rast gəlmək olar. Sirlərlə dolu bu möhtəşəm tikililərin çox maraqlı və müəmmalı tarixçəsi var.

Ehramlar Misir hökmdarlarının dəfn olunduğu yerdir. Onlar pilləli piramida şəklindədir. Məhz belə formasına görə ehrama piramida da deyirlər. Bu qeyri-adi tikililər qaya daşlarından, bəzən isə çiy kərpicdən inşa olunub. Onların içində çoxlu sayda labirintşəkilli dəhlizlər və salonlar var.

***

Misirin ən möhtəşəm ehramı Xeops piramidasıdır. Məhz bu tikili dünyanın yeddi möcüzəsindən birincisi hesab olunur. Bu abidə 4500 il bundan əvvəl firon Xeopsun göstərişi ilə tikilmişdir. Onun tikintisində yüz min qul gecə-gündüz çalışmışdır.

Qədim dünyanın ən nəhəng tikilisi sayılan bu piramidanın hündürlüyü 147 metrdir.

Onun kvadrat şəklində olan oturacağının hər bir tərəfi 230 metr uzunluğundadır.

Ehramın tikintisində daş bloklardan istifadə olunub. Hər blokun orta çəkisi təxminən iki ton yarımdır. Təxmini hesablamalara görə, Xeops ehramının çəkisi altı milyon tondur.

| Görəsən, belə ağır daşları necə yonmuş, necə daşımışlar?

| Yükqaldıran kranlar olmadan onları yuxarıya necə qaldırmışlar?

| Əgər işçilərin hər gün 10 kubmetr daşı üst-üstə qoyduqlarını fərz etsək, onda bu abidənin inşası üçün 600 ildən çox vaxt sərf olunmalı idi. Lakin Xeops piramidasının tikilməsinə 20 il vaxt sərf olunduğu güman edilir. Alimlər bu sualları hələ də birmənalı cavablandıra bilmirlər.

| *** Ehramları Misir hökmdarları – fironlar sağ ikən özləri üçün inşa etdirirdilər.

| Vəfat etdikdən sonra onların bədəni xüsusi maddə ilə mumiyalanırdı. Bu maddə fironların bədənini çürüməkdən qoruyurdu.