| Milli dəyərlər

1-ci fəsil |  | 1 | a |  | Şuşa haqqında bildiklərinizi (tarixi, təbiəti, görkəmli şəxsiyyətləri və s.) danışın. Şuşanın işğalı və 2-ci Qarabağ müharibəsində azad edilməsi ilə bağlı faktları yadınıza salın.

| b |  | “Vətən sağ olsun” ifadəsi hansı hallarda işlədilir? Başlıqdan və illüstrasiyalardan çıxış edərək mətnin mövzusunu təxmin edin.

| c |  | Epiqrafda ifadə olunan fikri izah edin.

VƏTƏN SAĞ OLSUN!

| Bayraqları bayraq yapan üstündəki qandır, Torpaq, əgər uğrunda ölən varsa, Vətəndir! (Midhət Camal Kuntay)

Uşaqlıqdan bəri tez-tez eşidirdim: “Düşmən tapdağı altında olan torpaqlarımızı azad edəcəyik!” İndi bu cümlə mənim üçün, sadəcə, şüar deyildi, ətrafımda baş verən, mənim də iştirak etdiyim real hadisə idi. Əlimdə silah irəliyə doğru atdığım hər bir addımda mən bu sözləri canımla, qanımla hiss edirdim...

ç |  | Oxuduğunuz 1-ci abzasa əsasən aşağıdakı məlumatları əsaslandırın. • Məkan – Qarabağ. • Zaman – 2020-ci ilin payızı. • Təhkiyəçi – mətndəki obrazlardan biri, azərbaycanlı hərbçi, 25-30 yaşlarında vətənpərvər insan.

Alay qərargahından əmr gəlmişdi: başçılıq etdiyim taqım Şuşa istiqamətində hərəkət edən piyada taboru ilə birləşməli idi. Sevincimin həddi-hüdudu yox idi. Şuşanı heç vaxt görməsəm də, o mənim üçün əlimdən alınmış doğma, müqəddəs bir yer idi. Sevinirdim ki, qismətimdə onun uğrunda döyüşmək, bəlkə də, canımdan keçmək şərəfi varmış...

d |  | 2-ci abzasda hansı yeni məlumat əldə etdiniz? 1-ci abzasda tanış olduğunuz hansı məlumat burada dəqiqləşdi? Hansı məlumat əsərin davamını oxumağa sövq edir? Fikrinizi əsaslandırın. Hansı məlumatı hadisələrin düyün nöqtəsi saymaq olar?

İyirmi iki nəfər idik. Yolumuz dağlardan, meşələrdən keçirdi. Bu yerlərdən top keçirmək mümkün deyildi. Ona görə də yalnız piyadaları götürmüşdüm. Bizə tapşırılmışdı ki, əsas qüvvələrlə birləşənədək düşmənin gözünə görünməyək.

Gecə-gündüz dayanmadan gedərək təyin olunmuş vaxtda görüş yerinə çatdıq. Axşam vaxtı idi. Mən əsgərlərimə dincəlmək əmri verib tabor komandirini axtarmağa getdim.