Dil qaydaları

| Alınma sözlərin bitişik və ya defislə yazılması

4 | a |  | İzahlardan çıxış edərək göy rənglə verilmiş sözlərin mənalarını təxmin edin və lüğət vasitəsilə dəqiqləşdirin. ...qrafiya – bəzi sözlərə qoşularaq elm sahəsi, əsər və s. mənalı anlayış əmələ gətirir. ...qram – bəzi sözlərə qoşularaq qrafik təsvir, yazı mənalı anlayış əmələ gətirir. orfo (qədim yunan dilində – doğru, düzgün): orfoqrafiya – ? orfoqram – ? fon (qədim yunan dilində – səs): fonoqrafiya – ? fonoqram – ? mono (qədim yunan dilində – tək, vahid): monoqrafiya – ? avto (qədim yunan dilində – özü), bio (həyat): avtobioqrafiya – ? etno (qədim yunan dilində – xalq): etnoqrafiya – ? kalli (qədim yunan dilində – gözəl): kalliqrafiya – ? seysmo (qədim yunan dilində – zəlzələ): seysmoqrafiya – ?

Yadda saxla
Dilimizdə bir çox mürəkkəb sözlər var ki, onların komponentlərindən birinə başqa sözlərdə də rast gəlinir: mikroelement, mikroorqanizm, mikrosxem. Bu komponentlərin əksəriyyəti sözün əvvəlində gəlir və bitişik yazılır: aerodinamika, videomaqnitofon. Lakin bəzi komponentlərin iştirakı ilə düzələn sözlər defislə yazılır: eks-prezident, əks-təsir, qeyri-adi, kontr-admiral, vitse-spiker, veb-dizayner.

| b |  | Cümlələrdə səhv yazılmış sözləri müəyyən edin və orfoqrafiya normalarına uyğun yazın. 1. Biz qonaqlarla qeyri rəsmi şəraitdə görüşdük. 2. Səyahət üçün rahat bir mini-avtobus sifariş etdik. 3. Mən eksçempiondan avtoqraf aldım. 4. Vitseprezidentlə görüşdən hamı məmnun qaldı. 5. Axşamlar yatmazdan əvvəl audio kitab dinləməyi xoşlayıram. 6. Sinfimizin şagirdləri məktəbin vebsəhifəsini yaratdılar. | Qlossari Avtoqraf – hər hansı şəxsin xatirə üçün kitab, açıqca, köynək və s.-də yazısı və ya imzası.

Bitişik yazılan sözlər | Defislə yazılan sözlər

| c |  | Hansı cümlədə altından xətt çəkilmiş sözlər defislə yazılmalıdır? a. Var gücümüzü toplamalıyıq, əks halda məğlub olacağıq. b. Düşmənin əks hücumu nəticəsiz qaldı.