2-ci fəsil | Oxu (qeyri-bədii mətn)

Troya müharibəsi

1 | a |  | 5-ci sinifdə tanış olduğunuz “Axillesin dabanı” mətnini xatırlayın. • Axilles kim idi? • O hansı şəhər uğrunda gedən döyüşdə dabanından ox yarası aldı? • “Axilles dabanı” ifadəsi hansı mənada işlənir? | Qlossari Mifologiya – miflər, əsatirlər, mifik rəvayətlər toplusu. Nifaq – tərəflər arasında münaqişə, konflikt, ixtilaf.

| b |  | Aşağıda qədim yunan mifologiyası ilə bağlı olan daha iki ifadənin mənşəyi haqqında məlumat verilir. Mətnləri oxuyun və sualları cavablandırın. Nifaq alması
Qədim yunan mifologiyasına görə, toylardan birinə dəvət olunmayan nifaq ilahəsi Erida qisas almaq məqsədilə qonaqların arasına bir qızıl alma atır. Almanın üstünə “ən gözəl ilahəyə” sözləri həkk olunmuşdu. Bu almanın üç ən gözəl ilahədən hansına çatması haqqında mübahisə başlayır, lakin qərara gəlmək |
mümkün olmur. Troya hökmdarının oğlu Parisə təklif olunur ki, almanın kimə çatacağını o müəyyən etsin. Paris çox fikirləşdikdən sonra almanı məhəbbət və gözəllik ilahəsi Afroditaya verir. Beləcə, digər ilahələrlə Afrodita arasına nifaq düşür. Bundan sonra yunanlarla troyalılar arasında 10 il davam edən Troya müharibəsi başlanır. Bu gün “nifaq alması” ifadəsi konfliktin, düşmənçiliyin səbəbi mənasında işlədilir. Troya atı
Troyanı zəbt etməyin mümkün olmadığını görən yunan döyüşçüsü Odissey taxtadan nəhəng at düzəltdirir. Gücü, qüvvəti ilə seçilən bir dəstə əsgər atın içində gizlənir. Yunanlar atı Troya qalasının divarına söykəyirlər. Atı görən troyalılar elə bilirlər ki, yunanlar onu hədiyyə edir və bununla müharibənin bitdiyini bildirirlər. Onlar taxta atı sürüyüb qaladan içəri salırlar. Gecə yunan əsgərləri gizləndikləri yerdən çıxaraq qala qapılarını taybatay açır, pusquda gözləyən yunan əsgərlərini |
şəhərə buraxırlar. Beləcə, yunanlar Troyanı hiylə ilə ələ keçirirlər. Bu gün “Troya atı” ifadəsi hər hansı gizli niyyəti, bəd əməli həyata keçirmək üçün vasitə, bədbəxtlik gətirən hədiyyə anlamında işlədilir.

| c |  | “Nifaq alması” və “Troya atı” ifadələrinə uyğun olan situasiyalar düşünüb danışın.