Ümumiləşdirici təkrar

1 |  | İkinci hecasında saiti düşən sözləri müəyyən edin. Həmin sözləri cümlədə elə işlədin ki, sait düşməsin. 1. Ömründə bu qədər tərs adam görməmişdi. 2. Əsərin ikinci fəsli hələ hazır deyil. 3. Zər qədrini zərgər bilər. 4. Dostun eybini üzünə deyərlər.

2 |  | Sözləri cədvəl üzrə qruplaşdıraraq orfoqrafik normalara uyğun yazın. [tə:ssüf], [a:bidə], [mətbə:], [nümu:nə], [əla:mət]
Bir saiti uzun tələffüz olunan sözlər | Qoşa saiti uzun tələffüz olunan sözlər

3 |  | Tələffüzündə dəyişiklik olmayan qoşasamitli sözləri müəyyən edib cümlədə işlədin. tüstü, qüllə, küskün, tənəffüs, təşkil, şəffaf

4 |  | Nöqtələrin yerinə uyğun hərfləri yazın. tüfən..., kərpi..., cora..., qana...

5 |  | Mətni oxuyun. Fərqləndirilmiş sözləri orfoqrafik normalara uyğun yazın. Öyrəndiyiniz qaydalara istinad edərək həmin sözlərin səhv yazıldığını əsaslandırın. Kömək Ata oğuluna hasarı təəmir etməyi tapşırmışdı. Lakin o, sımmış taxdaları yerinə oturda bilmir, vurduğu mismarrar əyilir, çəkiç mismara deyil, barmaqlarına dəyirdi. Üsdəlik də, fikiri yaxınnıqda futbol oynayan yoldaşdarında qalmışdı. Bu vaxt bir uşaq babası ilə oradan keçirdi. Uşaq oğlanın əziyət çəkdiyini görüb ona yaxınnaşdı. Çəkici ondan alıb taxtaları yerinə bərkitdi. Ancaq babası gəlib taxtaları yerindən qopardı. – Nə edirsən, baba? – deyə uşaq təccüblə soruşdu. – Axı özün mənə öyrətmisən ki, hamıya kömək edim. Baba cavap verdi: – Əlbətdə, sən yaxşılıq etmək isdəyirsən. Amma oğlanın əvəzinə iş görməklə ona pislik edirsən. Birincisi, o, hasarı təmir etməyi öyrəmməlidir. İkincisi, başa düşməlidir ki, isdəyinə səbirlə çatmaq olar. Nəhayət, o bilməlidir ki, əvvəl işləmək, sonra əyləmmək lazımdır.
Yazılmalıdır | Əsaslandırma