mozaika is. – rəngli daşlar və ya keramik lövhələrlə işlənmiş şəkil, naxış. mumiya is. – balzamlanma vasitəsilə çürüməkdən qorunmuş insan cəsədi. müəmmalı sif. – aydın olmayan, üstüörtülü, başa düşülməyən, anlaşılmaz. müfəttiş is. – təftiş, yoxlama aparan vəzifəli şəxs. müşk is. – xoşətirli maddə. müyəssər olmaq f. – mümkün olmaq, əldə edilmək, nəsib olmaq. nadan sif. – cahil, avam, geridə qalmış; qaba, kobud, qanmaz. narkoz is. – müəyyən dərman preparatları vasitəsilə mərkəzi sinir sisteminin və ya hər hansı orqanın keyidilməsi. nəcib sif. – alicənab, yaxşı, ürəyitəmiz. niyyət is. – məqsəd, məram, qəsd. oraq is. – taxıl, ot və s. biçmək üçün qısa dəstəli, yarımdairəvi kəsici kənd təsərrüfatı aləti. papirus is. – Qədim Misirdə ot bitkisi və bu bitkidən hazırlanan yazı materialı. post is. – bir obyekti müşahidə altında saxlamaq və ya mühafizə etmək üçün yer, məntəqə. reanimasiya is. – çox ağır vəziyyətdə olan xəstəni həyata qaytarmaq üçün həyata keçirilən tibb tədbirlər kompleksi. sayğı is. – hörmət, ehtiram. snayper is. – mahir atıcı, sərrast nişançı. spesifik sif. – özünəməxsus, özəl. stimul is. – təkanverici amil, bir işə sövq edən həvəsləndirici səbəb; maddi və ya mənəvi maraq. süsləmək f. – bəzəmək, yaraşıq vermək. şərqşünas is. – Şərq ölkələrinin tarixini, dillərini, mədəniyyətlərini və s. öyrənən alim. tabor is. – bölükdən böyük, alaydan kiçik hərbi-taktiki birləşmə. taqım is. – 35-40 nəfər şəxsi heyətdən ibarət olan hərbi bölmə. təbəə is. – bir dövlətə tabe olan, onun vətəndaşı olan əhali, adam. |  | tərəddüdlə z. – qətiyyətsiz, qərarsız halda. təyinat is. – 1. Kurs, məktəb və s. qurtarmış mütəxəssisləri müəyyən yerlərə işə təyin etmə, göndərmə. 2. Vəzifə, funksiya, rol. torf is. – çürümüş bataqlıq bitkiləri qalıqlarından əmələ gələn bərk kütlə. tuş is. – xüsusi surətdə hazırlanmış qara və ya başqa rəngli sulu boya (çertyoj, rəsm çəkmək və yazmaq üçün). türkoloq is. – türk dillərini, ədəbiyyatını, tarixini öyrənən alim. zavallı sif. – acınacaqlı halda olan, yazıq, biçarə, başıbəlalı, bədbəxt. zərgər is. – qızıldan, gümüşdən bəzək şeyləri hazırlayan usta.