Danışma • Oxuyub-qavrama • Yazı

| d |  | Müzakirə. Sizcə, Hansın aqibətinin belə faciəli olmasında kim günahkar idi? Fikirlərdən birini seçin və əsaslandırın. 1. Hans özü günahkar idi. 2. Hyuq günahkar idi.

| e |  | “Sadiq dost” mətnində Hansla Hyuq arasında açıq qarşıdurma yoxdur. Obrazların xarakterindən çıxış edərək əsərdəki konflikti izah edin. |  |  | Diqqət et Konflikt əsərdəki hadisələrin inkişafında mühüm rol oynayır. Mətnin bir çox struktur elementləri: düyün, açılma konfliktlə bağlı olur.

| ə |  | “Sadiq dost” mətnində müəllif Hans və Hyuqa öz münasibətini ifadə edirmi? Bəs oxucuda bu xarakterlərə münasibət formalaşdırmaq üçün müəllif hansı vasitələrdən istifadə edir?

| f |  | Mətndən verilmiş cümləni oxuyun: “Hansın dostları çox idi. Ancaq onların içində ən sadiqi dəyirmançı Hyuq idi”. Sizcə, Hyuqu sadiq dost adlandırmaq olarmı? Bəs dəyirmançını “sadiq” adlandırmaqda müəllifin məqsədi nədir? |  | Qlossari Kinayə – kontekstə görə əks mənada başa düşülən fikir; istehza, ironiya. Müəllif tənqid etmək istədiyi obrazı birbaşa ifşa etmək əvəzinə, tərifləməklə oxucuda ona qarşı mənfi münasibət yaradır.

| g |  | Cümlələrdəki kinayə ilə müəllif hansı fikri daha təsirli çatdırır? Bu cümlələr sizdə Hyuq haqqında hansı fikri formalaşdırır? Doğrudan da, Hyuq Hansa o qədər bağlanmışdı ki, bağçasının yanından qucaq dolusu çiçək dərməmiş keçməzdi. – Həddindən artıq əliaçıqlıq etdiyimi bilirəm. Çoxu əl arabamı sənə verdiyim üçün mənə axmaq deyəcək, amma mən hamı kimi ola bilmərəm. Zənnimcə, dostluğun mahiyyəti alicənablıqdır. – Bu mənim üçün ağır itkidir. Demək olar ki, ona öz arabamı vermişdim. Əlbəttə, çalışacağam ki, daha heç kimə yaxşılıq etməyim. Yoxsa sonra əziyyətini çəkirsən.

| Yazı

3 | a |  | Təsəvvür edin ki, Hans həkim dalınca getməyə etiraz edir. Həmin məqamdan etibarən mətnin sonluğunu dəyişməklə yenidən yazın.