Ümumiləşdirici təkrar

1 |  | Verilmiş sözlərin izahından istifadə etməklə “hidrodinamika” və “aerodinamika” sözlərinin mənalarını təxmin edin. aerodrom – hava nəqliyyat vasitələrinin qalxması, enməsi və durması üçün meydança astrodinamika – kosmik gəmilərin fəzada hərəkətini tədqiq edən elm sahəsi hidrosfer – Yerin su təbəqəsi hidrodinamika – ? aerodinamika – ?

2 |  | Təlimata və nümunəyə əsasən aşağıdakı sözləri izah edin.
I qrup: zebr, koala II qrup: nar, alma | III qrup: romb, trapesiya IV qrup: mişar, kəlbətin
Təlimat 1. Sözün aid olduğu hiperonimi müəyyən edin. 2. Bu sözü başqa hiponimlərdən fərqləndirən xüsusiyyətləri qeyd edin. 3. İzahı bir cümlə şəklində ifadə edin.
Nümunə PİRAMİDA Hiperonim – həndəsi fiqur Xüsusiyyətləri: • oturacağı çoxbucaqlı olur; • yan üzləri üçbucaq olur. İzahı: Piramida oturacağı çoxbucaqlı, yan üzləri isə üçbucaqlar olan həndəsi fiqurdur. |

3 |  | Hansı sözün yazılışında iki səhvə yol verilib? Qaydalara əsaslanmaqla səhvləri izah edin. a. haq-hesab b. həd-hüdud c. hüsünxətt d. üzürxahlıq

4 |  | Cümlələrdə səhv yazılmış sözləri seçib düzgün yazın. 1. “Molla Nəsrəddin” jurnalının əməkdaşlarından biri də mirzə Ələkbər Sabir idi. 2. Trabzon şəhəri Qara Dənizin sahilində yerləşir. 3. Dünyada ən çox neft istehsal edilən bölgələrdən biri də yaxın Şərqdir. 4. Üzeyir Bəy Hacıbəyov 1885-ci ildə Ağcabədidə anadan olmuşdur. 5. Sara Xatun Ağqoyunlu hökümdarı Uzun Həsənin anası idi.