3-cü fəsil |

1 | a |  | Sizcə, müəllif öz əsərini adlandırarkən nəyə istinad edir? Oxuduğunuz bədii əsərləri xatırlayın və uyğunluğu müəyyən edin.
1. “Söz vermişəm” | a. Baş qəhrəman(lar)ın adı
2. “Qaraca qız” | b. Məzmunla bağlı açar söz (ifadə)
3. “Beş həftə hava şarında” | c. Obrazın nitqindən sitat

| b |  | Buqələmun haqqında aşağıdakı məlumatı oxuyun. Sizcə, insanları hansı xarakterinə görə buqələmun adlandırırlar?
Buqələmun mühitə görə öz dərisinin rəngini dəyişdirmək qabiliyyəti olan sürünən heyvandır. Buqələmunun bədəninin rəngi temperatur, işıq və rütubətin, eləcə də aclığın, susuzluğun, qorxunun təsiri ilə dəyişir. |  |

Buqələmun

Polis müfəttişi Oçumelov əynində təzə şinel, qoltuğunda paket bazar meydanına doğru irəliləyirdi. Bir polis nəfəri onun arxasınca gedirdi. Hər yer sükuta qərq olmuşdu. Dükanların açıq qapıları həsrətlə müştəri gözləyirdi.

Uzaqdan kimsə çığırdı:

– Dişlədi yaramaz! Lənətə gəlmiş heyvan! Ey, uşaqlar, tutun, qoymayın!

Oçumelov səslərin gəldiyi səmtə baxdı. Zərgər Xryukin qışqıra-qışqıra iti qovurdu. Sonra o, qabağa atılıb yerə yıxıldı və itin arxa ayağından yapışdı. İt aman istəyirmiş kimi bərkdən hürdü. Dükançılar əsnəyə-əsnəyə həmin yerə toplaşdılar. Oçumelov yolunu dəyişib izdihama doğru irəlilədi.

İzdihama səbəb olan it tir-tir titrəyir, iri gözlərində qorxu görünürdü. Oçumelov soruşdu: – Burada nə baş verib? Xryukin sağ əlini havaya qaldırıb qanayan barmağını müfəttişə göstərdi: – Mən öz dükanımda alver edirdim. Birdən bu heyvan məni səbəbsiz yerə dişlədi. Cənab müfəttiş, mən bir işçiyəm və mənə dəyən zərər ödənilməlidir. Bəlkə də, barmağımı həftələrlə işlədə bilməyəcəyəm. – Yaxşı, yaxşı... Mən bu işi belə qoymayacam. İnsan hüquqlarının tapdalanmasına icazə vermərəm. Oçumelov üzünü yanındakı polisə tutub davam etdi: |