Oxu (qeyri-bədii mətn)

Mumiyalanmış firon cəsədləri bu ehramlarda saxlanılırdı. Hər ehram yalnız bir firon üçün nəzərdə tutulurdu. Dəfn zamanı fironun bütün qiymətli əşyalarını ehramda yanına qoyurdular.

Müxtəlif zamanlarda bəzi adamlar firona məxsus qiymətli əşyaları qarət etmək məqsədilə onun saxlanıldığı otağı tapmağa cəhd edirdilər. Lakin bu onlara həyatları hesabına başa gəlirdi. Çünki otağın yerini dəqiq bilmədikləri üçün çox mürəkkəb quruluşlu labirintə düşürdülər. Onlar günlərlə, bəzən aylarla buradan çıxa bilmir, taqətdən düşür və acından ölürdülər.

*** 1984-cü ildə onlarla turistin şahidliyi ilə firon Xefrenin mumiyalanmış bədənini ehramdan çıxararkən qəribə hadisə baş verdi. Tədqiqatçılar və turistlər öskürəkdən boğulur, ayaq üstə dayana bilmirdilər. Sonradan onların dediyinə görə, mumiyanın saxlandığı otağa keçdikdə nəfəs yolları tutulur, gözləri yaşarır, bədənləri tamamilə haldan düşürmüş. Ehrama giriş elə həmin gün bağlanmış, mütəxəssislər içəridə araşdırmalara başlamışdılar. Lakin tədqiqatlar heç bir nəticə verməmişdi. Digər qəribə bir hadisə Mikerin ehramı ilə bağlı baş vermişdir. Fironun cənazəsi ehramdan çıxarılıb İngiltərəyə göndərilsə də, gedəcəyi ünvana çatmamışdı. Belə ki, cənazəni aparan gəmi dənizdə batmışdı. Deyilənə görə, bu ehrama da daxil olan adamlar müəmmalı şəkildə vəfat edirmişlər. |

Ən möcüzəvi əhvalatlar isə 1922-ci ildə Tutanxamonun ehramı aşkar olunduqdan sonra baş vermişdir. Bu tapıntı arxeologiya elmi tarixində ən böyük hadisələrdən hesab olunur. Deyilənə görə, araşdırma zamanı gözlənilmədən ekspedisiya qrupunun rəhbəri Hovard Karter naməlum xəstəlikdən vəfat etdi. Növbəti bir neçə ildə Tutanxamon ehramının tədqiqatı ilə məşğul olan iyirmi nəfərdən artıq insan naməlum xəstəlikdən dünyasını dəyişmişdir. İnsanlarda belə bir inam formalaşmışdı ki, fironlar onlara toxunan hər kəsi lənətləyərək onlardan qisas alırlar. Deyilənə görə, araşdırmalar zamanı ehramın divarında heroqliflərlə həkk olunmuş bir yazı da aşkar olunmuşdu: “Fironun rahatlığını heç kəs poza bilməz!” | Söz boğçası • ehram • müəmmalı • ekspedisiya • mumiya • cənazə • arxeologiya • mif

Bütün bunlar onu göstərir ki, müasir elm nə qədər inkişaf etsə də, hələ ki qədim dünyanın bütün sirlərini açmaqda acizdir. Ona görə də anlaşılmayan hadisələr haqqında müxtəlif miflər hələ də dolaşmaqdadır. Bu müəmmalar sirr olaraq qalır.