Oxuyub-qavrama

3 | a |  | Oxuyun. Mətndə verilmiş faktları qeyd edin.
Misir hökmdarları hansı titulu daşıyıblar? “Bu ki hamıya məlumdur, – düşünəcəksiniz. – Əlbəttə, firon!” Doğrudan da, müasir lüğətlərdə “firon” sözü belə izah olunur: Qədim Misir padşahlarına verilən ad. Lakin Miladdan əvvəl IV-I minilliklərdə hakimiyyətdə olmuş Misir hökmdarlarının ağlına belə gəlməzdi ki, nə vaxtsa onları firon adlandıracaqlar. Qədim Misirdə hökmdarlar müqəddəs hesab olunurdular. Onlara “Tanrının oğlu” deyirdilər. Məbədin ən böyük otağında hökmdarlara ibadət edilirdi. Bu otaq “per-oh” (firon) adlanırdı. Yəni firon sözü Qədim Misir dilində, sadəcə, “böyük ev” mənasını verirdi. |
Hökmdarın özünə isə, adətən, “firon” yox, “nesu-biti” deyə müraciət edilirdi. Bu ad onun həm Yuxarı, həm də Aşağı Misirin hökmdarı olduğuna işarə edirdi. Papirus üzərində Qədim Misir dilində yazılmış bir çox mənbələr bu fikirləri sübut edir. Misir hökmdarları haqqında “firon” ifadəsi isə ilk dəfə xristianların müqəddəs kitabı olan “İncil”də işlədilir. Çox keçmir ki, bu ifadə avropalıların dilinə keçir. Beləliklə, firon sözü tədricən ilkin mənasından uzaqlaşır və Misir hökmdarlarının tituluna çevrilir.

| Düşün və cavab ver

| b |  | Mətndə hansı mübahisəli məsələyə toxunulur? Müəllifin bu məsələ ilə bağlı mövqeyi necədir? O, fikrini sübuta yetirmək üçün hansı arqumentlərdən istifadə edir?

|  | Diqqət et Arqumentativ mətnlərdə müəllifin məqsədi hər hansı məsələyə öz münasibətini bildirməkdir. Müəllif oxucunu öz mövqeyinə inandırmaq üçün fikrini əsaslandırmağa çalışır. Bunun üçün o, müxtəlif arqumentlərdən istifadə edir.

| c |  | Mətndən nümunələr gətirməklə cədvəli tamamlayın.

Mətnin strukturu | Mətndən nümunələr
1. Geniş yayılmış fikir. Bu fikrin əsassız olması | Geniş yayılmış fikrə görə Qədim Misir hökmdarları “firon” adlandırılıb. Əslində isə, bu heç də belə deyil.
2. Müəllifin bu məsələ ilə bağlı mövqeyi |
3. Müəllifin öz fikrini dəstəkləyən arqumentləri |
4. Nəticə |